
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αντικατάσταση της παρ. 1 του άρθρου 14 του Οργανισμού του Τα¬ 
μείου Ασφαλίσεως Συμβολαιογράφων. 1 

Καθορισμός ύφους πιστώσεων δημοσίων σχέσεων ΐΠΕΠΘ για το α' · 

τετράμηνο 1990. 2 

Παράταση θητείας μη διδακτόρων Επιμελητών, Βοηθών και Επι¬ 
στημονικών Συνεργατών. 3 

Κύρωση Συλλογικής Σύμβασης Εργασίας Πληρωμάτων Ναυαγο¬ 
σωστικών. 4 

Τροποποίηση της 67892/84 απόφαση του Υπουργού Εσωτερι¬ 
κών. 5 

Τροποποίηση ΟΕΥ Κοινότητας Καλού Χωριού Ν. Λασιθίου ... 6 

Υπαγωγή του προσωπικού της Κοινότητας Βρουχά Ν. Λασιθίου 

στις διατάξεις του Α’ μέρους του Ν. 1188/81. 7 

Κατάργηση νομικού προσώπου που είχε συσταθεί με το Β.Δ. 232/ 
18.3.68 «ΚΟΙΝΟΤΙΚΗ ΒΙΒΛΙΟΘΗΚΗ ΝΕΑΣ ΣΑΜΨΟΥ- 

ΝΤΑΣ» . 8 

Σύσταση Νομικού Προσώπου στην Κοινότητα Ναρκίσσου Ν. Πρέβε¬ 
ζας με την επωνυμία: «ΚΟΙΝΟΤΙΚΗ ΣΧΟΛΙΚΗ ΕΠΙΤΡΟΠΗ 
ΔΗΜΟΤΙΚΟΥ ΣΧΟΛΕΙΟΥ ΚΑΙ ΝΗΠΙΑΓΩΓΕΙΟΥ ΝΑΡΚΙΣ¬ 
ΣΟΥ». 9 

Ίδρυση τμημάτων Μετεκπαίδευσης - Επιμόρφωσης στο ΚΕΤΕΚ 
Κοζάνης...,.10 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ 136/594 (1) 


Αντικατάσταση της παρ. 1 του άρθρου 14 του Οργανισμού του Ταμείου 
Ασφαλίσεως Συμβολαιογράφων. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 του Ν. Δ/τος 1146/42 (ΦΕΚ 62 
τ.Α’). 

2. Τις διατάξεις των άρθρων 23, 24 26 και 27 του Ν. 1558/85 
(ΦΕΚ 137 τ.Α’). 

3. Τις διατάξεις του άρθρου 14 του Π. Δ/τος 105/88 (ΦΕΚ 46 
τ,Α’). 

4. Τη γνώμη του Σμυβουλίου Κοινωνικής Ασφάλειας που διατυπώ¬ 
θηκε κατά την 4η/21.3.90 συνεδρίασή του, της ΚΣΤ Περιόδου. 

5. Τη σύμφωνη γνώμη του Διοικητικού Συμβουλίου του Ταμείου 
Ασφαλίσεως Συμβολαιογράφων που διατυπώθηκε κατά την 11η/ 
27.3.90 συνεδρίασή του. 

6. Τις διατάξεις του άρθρου 7 του Ν. 1275/82 (ΦΕΚ 100 τ.Α'), 
αποφασίζουμε: 

Η παρ. 1 του άρθρου 14 του Οργανισμού του Ταμείου Ασφαλίσεως 
Συμβολαιογράφων όπως αυτή ισχύει μετά την τροποποίησή του με την 


ΥΑ 136/1404/14.6.89 (ΦΕΚ 488/16.6.89 τ.Α’), αντικαθίσταται 
ως εξής: 

«1. Το Χορηγούμενο από το Ταμείο εφάπαξ βοήθημα στους ασφαλι¬ 
σμένους Συμβολαιογράφους, ως και στους υπαλλήλους του Ταμείου και 
των Συμβολαιογραφικών Συλλόγων ή στα μέλη των οικογενειών τους 
σε περίπτωση θανάτου αυτών, ισούται με το γινόμενο του ποσού των 
91.250 δρχ. επί τον αριθμό των ετών ασφάλισής τους και μέχρι τα 30 
έτη ασφάλισης, για κάθε δε έτος πέραν των 30 και μέχρι τα 40 έτη το 
προκύπτον βοήθημα αυξάνεται κατά 1/60 αυτού. 

Για τα χρόνια ασφάλισης πέρα από τα 40 δεν δίδεται καμμία προσαύ- 
ξηση». 

Η απόφαση αυτή, η ισχύς της οποίας αρχίζει από 31.12.89, να δη- 
μοσιευθεί στην Εφημερίδα της Κυβερνήσεως. 

Αθήνα, 2 Απριλίου 1990 

Ο ΥΠΟΥΡΓΟΣ 

Γ. ΜΕΡΙΚΑΣ 

♦- 

Αριθ. ΙΒ/3219 (2) 

Καθορισμός ύψους πιστώσεων δημοσίων σχέσεων ΥΠΕΠΘ για το α’ τε¬ 
τράμηνο 1990. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΟΙΚΟΝΟΜΙΚΩΝ 

& ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 18 του Ν. 1790/1988. 

2. Του άρθρου 22 του Ν.Δ. 321/1969. 

3. Την αριθ. 2097229/1989 εγκύκλιο του Γ.Λ.Κ. για την προσω¬ 
ρινή διοίκηση των εσόδων και εξόδων του Κράτους οικον. έτους 1990. 

4. Τις ανάγκες του ΥΠΕΠΘ για την πραγματοποίηση των συνυφα- 
σμένων με την δραστηριότητά του απαραιτήτων δημοσίων σχέσεων α’ 
τετραμήνου 1990, όπως προκύπτουν από τον υπολογισμό και προ¬ 
γραμματισμό του και τη διαμορφωθείσα το 1989 πίστωση, όπως κατά 
φορέα αναγράφεται στην αριθμ. ΙΒ/8645/89 κοινή απόφαση (ΦΕΚ 
730/Β/1989, αποφασίζουμε: 

Καθορίζουμε το ύψος των πιστώσεων δημοσίων σχέσεων του 
ΥΠΕΠΘ Α' τετραμήνου 1990 που θα βαρύνουν τους παρακάτω ειδι¬ 
κούς φορείς και ΚΑΕ 0845 ως ακολούθως: 

1. Ειδικός φορέας 19-110 Δρχ. 600.000 

2. Ειδικός φορέας 19-120 Δρχ. 330.000 

3. Ειδικός φορέας 19-130 Δρχ. 33.000 

4. Ειδικός φορέας 19-140 Δρχ. 33.000 

5. Ειδικός φορέας 19-160 Δρχ. 4.660.000 

6. Ειδικός φορέας 19-170 Δρχ. 330.000 

7. Ειδικός φορέας 19—180 Δρχ. 3.400.000 

8. Ειδικός φορέας 19-500 Δρχ. 100.000 

9. Ειδικός φορέας 19-610 Δρχ. 230.000 

10. Ειδικός φορέας 19-710 Δρχ, 34.000 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Απριλίου 1990 

ΟΙ ΥΠΟΥΡΓΟΙ 

ΑΝΑΠΛ/ΤΗΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΠΡ. ΠΑΥΛΟΠΟΥΛΟΣ Γ. ΑΓΑΠΗΤΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

Κ. ΔΕΣΠΟΤΟΠΟΥΛΟΣ 

~ " ■+■- 

Αριθ. Η/2216 (3) 

Παράταση θητείας μη διδακτόρων Επιμελητών, Βοηθών και Επιστη¬ 
μονικών Συνεργατών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 35 του Ν. 1268/82 «Για τη δομή και 
λειτουργία των Ανωτάτων Εκπαιδευτικών Ιδρυμάτων» (ΦΕΚ 87Α'). 

2. Τις διατάξεις του άρθρου 28 παρ. 11 του Ν. 1824/88 (ΦΕΚ 296 
Α'), αποφασίζουμε: 

1. Οι θητείες των μη διδακτόρων Επιμελητών, Βοηθών και Επιστη¬ 
μονικών Συνεργατών παρατείνονται αυτοδίκαια μέχρι 31.8.1991. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 26 Μαρτίου 1990 

Ο ΥΠΟΥΡΓΟΣ 

ΚΩΝ/ΝΟΣ ΔΕΣΠΟΤΟΠΟΥΛΟΣ 

♦ 

Αριθ. 2324.12/90 (4) 

Κύρωση Συλλογικής Σύμβασης Εργασίας Πληρωμάτων Ναυαγοσω¬ 
στικών. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/44 «περί Συλλογικών 
Συμβάσεων εν τη ναυτική εργασία» όπως έχει τροποποιηθεί και ισχύει 
σήμερα. 

2. Το αριθ. 31/15.3.90 έγγραφο της Πανελλήνιας Ένωσης Πλη¬ 
ρωμάτων Ρυμουλκών και Ναυαγοσωστικών με το οποίο υποβλήθηκε 
για κύρωση η από 14.3.90 Συλλογική Σύμβαση Εργασίας και Αμοι¬ 
βών Πληρωμάτων Ναυαγοσωστικών, αποφασίζουμε: 

1. Την κύρωση της Συλλογικής Σύμβασης Εργασίας Πληρωμάτων 
Ναυαγοσωστικών, το κείμενο της οποίας υποφράφηκε την 14.3.90 από 
τους νόμιμους εκπροσώπους της Ένωσης Πλοιοκτητών Ρυμουλκών 
και Ναυαγοσωστικών και της Πανελλήνιας Ένωσης Πληρωμάτων Ρυ¬ 
μουλκών και Ναυαγοσωστικών. 

2. Η ισχύς της Συλλογικής Σύμβασης η οποία κυρώνεται με την από¬ 
φαση αυτή αρχίζει από την 1η Ιανουάριου 1990 και λήγει την 31 Δε¬ 
κεμβρίου 1990 ανανεούμενη για ένα ακόμη έτος, αν δεν καταγγελθεί 
στο μεταξύ από κάποιο από τα συμβαλλόμενα μέρη. 

Η παρούσα με το κείμενο της κυρούμενης Συλλογικής Σύμβασης να 
δημοσιευθούν στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 26 Ναρτϊου 1990 

Ο ΥΠΟΥΡΓΟΣ 

ΝΙΚΟΛΑΟΣ ΠΑΠΠΑΣ 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ ΠΛΗΡΩΜΑΤΩΝ 
ΝΑΥΑΓΟΣΩΣΤΙΚΩΝ 

Εν Πειραιεί σήμερα την 14ην Μαρτίου 1990, οι παρακάτω αναφερό- 
μενοι: 

1) Ν.Α. ΤΣΑΒΛΙΡΗΣ και ΛΟΥΚΑΣ I. ΜΑΤΣΑΣ Πρόεδρος και Γε¬ 
νικός Γραμματέας αντιστοίχως, της Ενώσεως Πλοιοκτητών Ρυμουλ¬ 
κών και Ναυαγοσωστικών και 2) ΣΠΥΡΟΣ ΚΑΤΣΑΚΟΣ και ΜΙ¬ 
ΧΑΗΛ ΜΟΝΤΟΥΔΗΣ, Πρόεδρος και Γενικός Γραμματέας, νόμιμοι 
εκπρόσωποι του εδρεύοντος στον Πειραιά Επαγγελματκού Ναυτεργατι- 
κού Σωματείου «ΠΑΝΕΛΛΗΝΙΟΣ ΕΝΩΣΙΣ ΠΛΗΡΩΜΑΤΩΝ ΡΥ¬ 
ΜΟΥΛΚΩΝ ΚΑΙ ΝΑΥΑΓΟΣΩΣΤΙΚΩΝ», ειδικά προς τούτο άπαντες 


εξουσιοδοτημένοι, συνεφώνησαν ακόλουθα, ως προς τους όρους και τις 
αμοιβές των πληρωμάτων των Ναυαγοσωστικών: 

Άρθρον 1. 

ΕΙΔΙΚΟΤΗΤΑ ΚΑΙ ΜΙΣΘΟΛΟΓΙΟΝ 
α. Το Μισθολόγιο των Πληρωμάτων των Ναυαγοσωστικών καθορί¬ 


ζεται κατά μήνα ως κατωτέρω κατά ειδικότητα: 

1. Πλοίαρχος Δρχ. 188.597 

2. Κυβερνήτης ή Υποπλοίαρχος Δρχ. 160.404 

3. Ανθυποπλοίαρχος Δρχ. 150.911 

4. Α’ Μηχανικός Δρχ. 183.367 

5. Β' Μηχανικός Δρχ. 160.404 

6. Γ' Μηχανικός Δρχ. 150.911 

7. Αξιωματικός Ασυρμάτου Α' Τάξεως Δρχ. 160.404 

8. Ηλεκτρολόγος Δρχ. 138.079 

9. Βοηθός Ηλεκτρολόγου Δρχ. 99.592 

10. Ναύκληρος Δρχ. 109.340 

11. Ναύτης Δρχ. 99.592 

12. Μηχανοδηγός Α’ Δρχ. 109.340 

13. Λιπαντής ή Μηχανοδηγός Β’ Δρχ. 100.883 

14. Μάγειρος Δρχ. 115.094 

15. Βοηθός Μαγείρου (αδειούχος) Δρχ. 81.974 

16. θαλαμηπόλος Δρχ. 109.340 

17. Βοηθός θαλαμηπόλου (αδειούχος) Δρχ. 81.974 

18. Δύτης Δρχ. 115.094 

19. Δόκιμος Πλοίαρχος - Δόκιμος Μηχανικός 


Ναυτόπαις - Βοηθός θαλαμηπόλου (χωρίς άδεια) Δρχ. 64.466. 

Εις το ανωτέρω μισθολόγιο έχει ενσωματωθεί το εκ 5% επί του βα¬ 
σικού μισθού επίδομα πολυετούς υπηρεσίας το προβλεπόμενο εκ του άρ¬ 
θρου 2 της ι^οϊσχυσάσης Συλλογικής Συμβάσεως, το οποίο εφεξής κα- 
ταργείται. 

Μελλοντική αναβίωση του επιδόματος τούτου ή συμφωνία προς πα¬ 
ροχή παρεμφερούς επιδόματος συνδεόμενου με τον χρόνον υπηρεσίας θα 
συνεπάγεται αντίστοιχη μείωση του μισθολογίου κατά το ποσό του επι¬ 
δόματος. 

β. Ο ναυτικός δικαιούται, αν το επιθυμεί, να λάβει στην Ελλάδα τις 
πάσης φύσεως αποδοχές του από την Εφοπλιστική Επιχείρησης, σε 
δραχμές, με εκχώρηση προς αυτόν αντιστοίχου συναλλάγματος, υπολο¬ 
γιζόμενο με την επίσημη τιμή αγοράς από την Τράπεζα της Ελλάδος. 

Διατηρούνται επίσης παράλληλα όλες οι υφιστάμενες μέχρι σήμερα 
συναλλαγματικές διευκολύνσεις υπέρ του ναυτικού εκ μέρους της Πολι¬ 
τείας. 

γ. Το ημερομίσθιο για τον υπολογισμό της άδειας καθώς και για 
κάθε άλλη περίπτωση που προβλέπεται απ’ την παρούσα Σύμβαση κα¬ 
θορίζεται στο 1/25 του βασικού μισθού. 

’Αρθρον 2. 

ΕΠΙΔΟΜΑΤΑ 

Τα πληρώματα των Ναυογοσωστικών δικαιούνται επιδόματος κατά 
μήνα, ως κατωτέρω: 

1. Πρόσθετο επίδομα εκ ποσοστού 5% επί των βασικών μισθών για 
όλο το πλήρωμα γενικά. 

2. Επίδομα ακρίβειας κόστους ζωής εκ δρχ. δύο χιλιάδων πεντακό¬ 
σιες πενήντα πέντε (2.555) το μήνα και μόνο για το κατώτερο πλή¬ 
ρωμα. 

3. Επίδομα φθοράς ιματισμού εκ δραχμών δύο χιλιάδων πεντακόσιες 
πενήντα πέντε (2.555) δρχ. το μήνα και μόνο για το κατώτερο πλή¬ 
ρωμα. 

4. Ειδικά στον Πλοίαρχο και Α’ Μηχανικό, εκτός όλων των άλλων 
αμοιβών που προβλέπονται για όλο το πλήρωμα από την παρούσα Συλ¬ 
λογική Σύμβαση, χορηγείται επί πλέον και επίδομα θέσεως εκ δραχμών 
δέκα χιλιάδες τετρακόσιες πέντε (10.405) δρχ, το μήνα. 

5. Ειδικό επίδομα εκ χιλίων εκατό σαράντα (1.140) δρχ. για τους 
αξιωματικούς και χιλίων εκατό εβδομήντα (1.170) δρχ. για τα υπό¬ 
λοιπα μέλη του πληρώματος. 

Τ’ ανωτέρω επιδόματα, πλην του ιματισμού και ειδικού επιδόματος, 
θα υπολογίζονται και στα δώρα, άδειες, ασθένεια ή ατύχημα. 

Άρθρο 3. 

ΟΡΟΙ ΕΡΓΑΣΙΑΣ 

1. Προσωπικό καταστρώματος και Μηχανοστασίου εν πλω: 

α) Οι ώρες εργασίας του προσωπικού καταστρώματος και Μηχανο¬ 
στασίου εν πλω ορίζεται σε 4 την εβδομάδα, ήτοι 8 ώρες την ημέρα από 

Δευτέρας μέχρι Παρασκευής, του Σαββάτου και της Κυριακής θεωρου¬ 
μένων ως ημερών αργίας. 

β) Εάν Χηφθεί υπόψη ότι η εργασία εν πλώ πρέπει να εκτελείται όλες 
τις ημέρες της εβθομάδος και καθ’ όλο το 24ωρο, οι άνδρες των βαρ¬ 
διών είναι υποχρεωμένοι να εκτελούν τις βάρδιες κατά Σάββατο και Κυ¬ 
ριακή επί 8ωρο αμοιβόμενοι δια απλής υπερωριακής αμοιβής κατά το 
Σάββατο και ιδιαίτερη αμοιβή για το 8ωρο της Κυριακής που ορίζεται 
στο άρθρο 5 της παρούσης. 

2. Προσωπικό καταστρώματος και Μηχανοστασίου στο λιμάνι. 

α. Στο λιμάνι οι βάρδιες μπορούν να διατηρηθούν αν ο Πλοίαρχος 
κρίνει τούτο αναγκαίο. Στην περίπτωση αυτή η εργασία του πληρώμα¬ 
τος διέπεται από τους όρους της εν πλω εργασίας. 

β. Όταν οι βάρδιες διαλυθούν, οι ώρες εργασίας ορίζονται σε 8 κάθε 
μέρα από Δευτέρας μέχρι Παρασκευής, του Σαββάτου και της Κυρια¬ 
κής θεωρουμένων πάντοτε ως αργιών, και κατανέμονται υπό του 
Πλοιάρχου μεταξύ των ωρών 08.00 έως 17.00. 

γ. Στην περίπτωση που μετά την διάλυση των βαρδιών διατηρούνται 
αυτές για την βάρδια του Μηχανοστασίου, καταβάλλονται εις τους υπη- 
ρετούντες στις βάρδιες υπερωρίες για όσες ώρες εργασθούν πέραν του 
δώρου και υπερωρία για όλες τις ώρες του Σαββάτου. 

δ. Οι ώρες εργασίας του Ναυκλήρου στο λιμάνι, εάν έχουν διαλυθεί οι 
βάρδιες ορίζονται από 06.00 έως 18.00 θα καταβάλλονται δε εις αυτόν 
3 ώρες υπερωρίες από Δευτέρας μέχρι Παρασκευής και 8 κατά Σάβ¬ 
βατο και την Κυριακή. 

ε. Οι ώρες εργασίας των Νυκτοφυλάκων είναι 12 συνεχείς από 
18.00 έως 06.00. Για τις επί πλέον του κανονικού ωραρίου ώρες θα 
καταβάλλεται υπερωρία 4 ωρών την ημέρα από Δευτέρας μέχρι Παρα¬ 
σκευής, 12 ώρες το Σάββατο και 6 ώρες την Κυριακή. 

3. Προσωπικό Γενικών Υπηρεσιών εν πλώ και στο λιμάνι. 

α) Οι ώρες εργασίας του προσωπικού Γ ενικών Υπηρεσιών εν πλώ και 
στο λιμάνι ορίζονται σε 40 την εβδομάδα, ήτοι 8 ώρες την ημέρα από 
Δευτέρας μέχρι Παρασκευής, του Σαββάτου και της Κυριακής θεωρου¬ 
μένων ως ημερών αργίας. 

β) Άν ληφθεί υπόψη ότι λόγω της φύσεως της εργασίας το προσω¬ 
πικό των Γενικών Υπηρεσιών δεν είναι δυνατόν να εκτελέσει τα καθήκο- 
ντά του εντός της παραγράφου α' χρονικού ορίου, είναι υποχρεωμένο να 
απασχολείται εν πλώ και στο λιμάνι από 06.30 έως 18.30 όλες τις 
ημέρες της εβδομάδος με μεσημβρινή διακοπή 12.45 - 14.45'. 

Για την πέρα του κανονικού ωραρίου απασχόληση, δικαιούται 2 ώρες 
υπερωρία από Δευτέρα μέχρι Παρασκευή, 10 κατά το Σάββατο και 5 
ώρες την Κυριακή. Για το 8ωρο της Κυριακής την αμοιβή του άρθρου 
5. 

Εάν η εργασία παραταθεί και πέραν των ανωτέρω χρονικών ορίων, 
δικαιούνται υπερωρίας για όσες ώρες απασχοληθούν. 

γ) Ο Μάγειρος, πέραν των ανωτέρω υπερωριών, δικαιούται για κάθε 
αρτοποίηση 4 ώρες υπερωρία και 5 ώρες το μήνα για την εν γένει συ¬ 
ντήρηση της κουζίνας. 

δ) Ο Θαλαμηπόλος και βοηθός Θαλαμηπόλου δικαιούνται 10 ώρες 
το μήνα για την συντήρηση και καθάρισμα των Ψυγείων. 

ε) Στην περίπτωση που ενδιαιτούνται στο Ν/κό επιβάτες ή συνεργείο 
καταβάλλεται έκτακτη αμοιβή εκ δρχ. 70 την ημέρα για κάθε άτομο. 
Το ποσόν αυτό μοιράζεται εξ’ ίσου μεταξύ του προσωπικού γενικών 
υπηρεσιών. 

4. Όροι εργασίας στην περιοχή Λιμένος Πειραιώς. 

α) Όταν το Ναυαγοσωστικό ευρίσκεται ελλιμενισμένο στην περιοχή 
λιμένος Πειραιώς, σε καμμιά απολύτως περίπτωση δεν είναι δυνατόν να 
διατηρηθούν οι βάρδιες και το πλήρωμα όλων των ειδικοτήτων θα ερ¬ 
γάζεται από 08.00 έως 17.00 με μία (1) ώρα διακοπή το μεσημέρι. 

β) Στην περίπτωση που ο πλοιοκτήτης επιθυμεί να παραμείνει νυκτο¬ 
φύλακας εκ του πληρώματος, τα υποχρεούμενα προς τούτο μέλη του 
πληρώματος θα απασχολούνται από 16.00 ή 17.00 έως 08.000 της 
επομένης, εναλλασσόμενα καθ’ εκάστην κατ’ απόλυτη σειρά, θα παίρ¬ 
νουν δε υπερωρία 14 ώρες την ημέρα, το ίδιο θα ισχύει για κάθε μέλος 
του πληρώματος του Μηχανοστασίου για ανάλογη περίπτωση. 

γ) Προς αντιμετώπιση της ανάγκης διατηρήσεως σε ετοιμότητα στο 
λιμάνι του Πειραιά ενός (1) Ναυαγοσωστικού 4ώρου συνεχούς επιφυλα¬ 
κής, οι πλοιοκτήτες δύνανται να ζητήσουν και τα πληρώματα υποχρεού- 
νται, κατ’ απόλυτη σειρά, αποκλεισμένης της επί δύο συνεχείς ημέρας 
υποχρεώσεως, να παραμένουν επί του Ναυαγοσωστικού καθ’ όλο το 
24ωρο σε ετοιμότητα αναχωρήσεως. Στην περίπτωση αυτή πρέπει να 
λαμβάνεται ειδική μέριμνα ώστε κανένα μέλος του πληρώματος να μην 
εργάζεται περισσότερο από 8ώρες, δυναμένου του πλοιάρχου, προς τον 
σκοπό αυτό, να μεταβάλλει τις καθιερωμένες ώρες εργασίας, θα λαμβά- 


νεται ακόμα μέριμνα από τους πλοιοκτήτες να καθορίζουν την σειρά 
24ώρου επιφυλακής των ναυαγοσωστικών κατά δίκαιο τρόπο, ώστε οι 
κατά τις Κυριακές και εορτές επιφυλακή να γίνεται εναλλάξ και κατά 
απόλυτη σειρά μεταξύ των ναυαγοσωστικών. 

δ) Δια την ως άνω απασχόληση επί 24 συνεχείς ώρες όλα τα μέλη 
του πληρώματος του Ναυαγοσωστικού, δικαιούνται ανάλογον αυτού- 
σιον ανάπαυση εκτός του Ναυαγοσωστικού. 

ε) Εάν το Ναυαγοσωστικό αναχωρήσει από τον Πειραιά μετά την 
λήξη της ημερήσιας εργασίας, θα καταβάλλεται υπερωρία σε όσους εκ 
του πληρώματος εργασθούν μέχρι την έναρξη της επομένης ημέρας. Η 
ημέρα υπολογίζεται από 00.01 έως 24.00. 

στ) Περιοχή λιμένος Πειραιώς θεωρούντο» οι όρμοι, ακτές, λιμενικές 
εγκαταστάσεις σε απόσταση 20 ναυτικών μιλιών εκατέρωθεν του Κε¬ 
ντρικού Λιμένος Πειραιώς. 

Δεν θεωρείται περιοχή λιμένος Πειραιώς η ράδα της περιοχής αυτής 
σε απόσταση μεγαλύτερης του ενός (1) ναυτικού μιλίου, οπότε εφαρμό¬ 
ζονται οι όροι της εν πλώ εργασίας. 

ζ) Τα πληρώματα των Ν/κών υποχρεούνται εάν κληθούν εκτάκτως 
ν'α προσέλθουν το τοιχύτερον δυνατόν εις τα σκάφη τους προς παροχή 
βοηθείοες εις τα κινδυνεύοντα ή ευρισκόμενα σε κατάσταση εκτάκτου 
ανάγκης πλοία, σε συνδρομή προς το εκτελούν επιφυλακή ναυαγοσω¬ 
στικό. 

5. Όροι εργασίας εις τας βάσεις. 

α. Έδρα των Ελληνικών Ναυαγοσωστικών θεωρείται ο Πειραιάς. 
Όταν το ναυαγοσωστικό ευρίσκεται εκτός Πειραιώς, το πλήρωμα έχει 
υποχρέωση και κατά τις ελεύθερες ώρες εργασίας να διατηρεί συνεχή 
επαφή με το Ναυαγοσωστικό ώστε σε κάθε περίπτωση να είναι άμεση η 
ετοιμότητα προς απόπλου. 

β. Προς κάλυψη της πρόσθετης αυτής υποχρεώσεως του πληρώμα¬ 
τος του Ναυαγοσωστικού, κάθε μέλος αυτού δικαιούται ειδικής πρόσθε¬ 
της αμοιβής εκ τριών (3) ωρών την ημέρα, για όσες μέρες παραμένει το 
Ναυαγοσωστικό στη βάση, φυσικά και άσχετα με την ανωτέρω ειδική 
πρόσθετη αμοιβή καταβάλλεται υπερωριακή αμοιβή σε όσους από το 
πλήρωμα (προσωπικό γενικών υπηρεσιών, μηχανοστασίου. Ναύκληρος 
- Νυκτοφύλακας κ.λπ.) εργασθούν πέραν του 8 ώρου, κατά τις διατά¬ 
ξεις περί εν λιμένι εργασίας του πληρώματος οριζόμενα. 

γ. Βάσις θεωρείται η παραμονή του Ναυαγοσωστικού σε κάθε λιμάνι 
εκτός Πειραιώς, του εσωτερικού ή εξωτερικού, για χρονικό διάστημα 
μεγαλύτερο των πέντε (5) ημερών και αφού ζητηθεί από το πλήρωμα να 
ευρίσκεται σε άμεση ετοιμότητα αναχωρήσεως. 

Η καθ’ οιονδήποτε τρόπον παραμονή του Ναυαγοσωστικού σε από¬ 
σταση μεγαλύτερη των 2 μιλλίων προς την είσοδο του λιμανιού δεν θεω¬ 
ρείται σαν παραμονή του σε βάση. Δεν θεωρείται επίσης βάση όταν το 
ναυαγοσωστικό ευρίσκεται σε λιμάνι και το πλήρωμα μπορεί να διαθέτει 
χωρίς πρόσθετους περιορισμούς τις εκτός εργασίας ώρες του και ο από¬ 
πλους αυτού γίνει κατά τα καθιερωμένα γενικά επί των εμπορικών 
πλοίων. 

6. Εργασία κατά το Σάββατο στο λιμάνι: 

Τα πληρώματα αν τους ζητηθεί, υποχρεούνται να εργασθούν κατά το 
Σάββατο, επί 8ωρο, θα καταβάλλεται δε εις αυτά υπερωριακή αμοιβή 
για όλες τις ώρες της απασχόλησης. 

Άρθρο 4. 

ΠΡΟΣΘΕΤΟΣ ΕΡΓΑΣΙΑ ΚΑΙ ΠΡΟΣΘΕΤΟΣ ΑΜΟΙΒΗ (ΥΠΕΡΩ- 

ΡΊΑ): 

α. Εάν από τα πληρώματα των Ναυαγοσωστικών ζητηθεί να εκτελέ- 
σουν πρόσθετη εργασία πέραν δηλαδή από τις 8 ώρες την ημέρα, είναι 
υποχρεωμένα να την εκτελέσουν, δεν δύναται όμως αυτή να υπερβαίνει 
τις 4 ώρες την ημέρα. Η αποζημίωση για κάθε ώρα υπερωρίας μέχρι 
τεσσάρων ορίζεται στο 1/173 των βασικών μισθών του άρθρου 1 της 
παρούσης. 

β. Σε περίπτωση ανάγκης τα πληρώματα υποχρεούνται να εργα¬ 
σθούν μέχρι ένα 4ωρο ακόμη αμοιβόμενα δια διπλής υπερωρίας για το 
δεύτερο 4ωρο. Και στις δύο παραπάνω περιπτώσεις ή κάθε ώρα υπερω- 
ριακής αποζημίωσης προσαυξάνεται κατά 75% τις Κυριακές και εορ¬ 
τές. 

γ. Σε περιπτώσεις άκρως εξαιρετικής ανάγκης η υπερωριακή εργα¬ 
σία είναι δυνατόν να παραταθεί και πέραν των 8 ωρών. 

Στις περιπτώσεις αυτές η αμοιβή καθορίζεται με ιδιαίτερη συμφωνία. 

δ. Κατά τον χρόνον ισχύος της παρούσης Συλλογικής Συμβάσεως 
για τον υπολογισμό μόνο της υπερωριακής αμοιβής του επιδόματος Κυ¬ 
ριακών της αμοιβής εορτών του εκ 5% ειδικού επιδόματος του άρθρου 
2 και του ειδικού επιδόματος πλου δεν λογίζεται ή ενσωμάτωση των πο- 

λυετιών στον βασικό μισθό αλλά μόνο η αύξηση του 14% και 17% για 
κυβερνήτες Μηχανικού και λοιπά πληρώματα αντιστοίχως. 

Άρθρο 5. 

ΕΠΙΔΟΜΑ ΚΥΡΙΑΚΩΝ ΑΜΟΙΒΗ ΕΟΡΤΩΝ 

α. Για όλες τις Κυριακές εκάστου μηνός και μέχρι 8 ώρες εργασία ευ 
' πλώ και στο λιμάνι καταβάλλεται ιδιαίτερη αμοιβή υπό τύπον επιδόμα¬ 
τος εξ 22% των βασικών μισθών μηνιαίος. Το επίδομα τούτο χορηγεί¬ 
ται σε όλα τα μέλη του πληρώματος ανεξάρτητα παροχής εκ μέρους αυ¬ 
τών εργασίας ή μή. 

β. Οι παρακάτω θρησκευτικές εορτές θεωρούνται ως ημέρες αργίας δια 
8ωρο εργασία", κατά τις ημέρες αυτές καταβάλλεται απλή υπερωριακή 
αμοιβή. Η αμοιβή αυτή παρέχεται σε όσους εκ του πληρώματος εργα- 
σθούν εν πλώ ή στο λιμάνι. 

: Εργασία πέραν του 8ώρου αμοίβεται υπερωριακώς ως το άρθρο 4 

I ορίζεται. 

ι Οι εορτές είναι 1. Η 1η του έτους, 2. Των Θεοφανείων, 3. Η Καθαρά 
Δευτέρα, 4. Η 5η Μαρτίου, 5. Η Μεγάλη Παρασκευή, 6. Η Δευτέρα 
του Πάσχα, 7. Του Αγίου Γεωργίου, 8. Η 1η Μαΐου, 9. Της Αναλή- 
ψεως, 10. Η 15η Αυγούστου, 11. Η 14η Σεπτεμβρίου, 12. Η 28η 
Οκτωβρίου, 13. Του Αγίου Νικολάου, 14. Των Χριστουγέννων, 15. Η 
Δευτέρα ημέρα των Χριστουγέννων, 16. Οι ανεγνωρισμένες αργίες, το¬ 
πικές εορτές εις τα Ελληνικά λιμάνια, εφ’ όσον ευρίσκέται ελλιμενισμέ- 
νον εις αυτό το Ναυαγοσωστικόν. 

Άρθρο 6. 

ΕΞΤΡΑ ΕΡΓΑΣΙΕΣ ΚΑΙ ΕΞΤΡΑ ΑΜΟΙΒΕΣ 

1. Γενικά τα πληρώματα των Ναυαγοσωστικών υποχρεούνται να 
εκτελούν στις κεκανονισμένες ώρες εργασίας, όλες τις εργασίες που κα¬ 
θορίζονται από τον εσωτερικό κανονισμό υπηρεσίας επί των Εμπορικών 
Πλοίων και γενικότερα τις υπαγόμενες στην ειδικότητα του ναυτικού 

| χωρίς καμμία ιδιαίτερη αμοιβή πέρα από τον προβλεπόμενο μισθό ή τις 
: κατά περίπτωση αναφερόμενες ειδικές αμοιβές από την παρούσα Συλ¬ 
λογική Σύμβαση. 

2. Οι παρακάτω αναφερόμενες εργασίες θεωρούνται έξτρα εργασίες, 
ως μη υπαγόμενες στα συνήθη καθήκοντα των πληρωμάτων των 
. Ναυαγοσώστικών, και για την εκτέλεσή τους καταβάλλεται έξτρα 
αμοιβή. 

α. Για την επαναπρόσδεση μετά άπό αποκοπή του ρυμουλκούμενου 
εν πλώ. 

β. Για το κόντιμα ή μεγάλωμα ή αντικατάσταση των ρυμουλκίων 
από ρυμουλκούμενο σε ρυμουλκούμενο εν πλώ, όταν είναι περισσότερα 
του ενός. 

γ. Για την πρόσδεση ναυαγίου σε ανοικτή θάλασσα. 

Όταν οι εργασίες αυτές διενεργούνται αποκλειστικά από το πλήρωμα 
του Ναυαγοσωστικού και απαιτείται ή άνοδος του πληρώματος επί των 
! ρυμουλκουμένων ή του ναυαγίου. 

| δ Κατά τις ναυαγιαιρέσεις για εργασίες λίμπο, στεγανοποιήσεώς 
ι ρηγμάτων, τοποθετήσεως μηχανημάτων επί του ναυαγίου, αρματώ- 
' σεως, πόντίσεως και μαζέματος ματοκαμπανών. 

Δια τις παραπάνω εργασίες καταβάλλεται έξτρα αμοιβή σε όσους εκ 
, του πληρώματος έλαβον μέρος, που καθορίζεται με κοινή συμφωνία 
1 πλοιάρχου και πληρώματος, κατά δίκαιη κρίση, ανάλογα με το μέγεθος 
και την διάρκεια της εργασίας και αφού ληφθεί υπόψη η προσφορά εκτά- 
στου. 

Σε καμμιά περίπτωση η αμοιβή αυτή, υπολογιζομένη κατά ώρα ερ¬ 
γασίας, δεν μπορεί να είναι μικρότερη της διπλής υπερωρίας για έκα¬ 
στον. 

ε. Δια την πρόσδεση και εν γένει ετοιμασία του ρυμουλκουμένου από 
το λιμάνι αναχωρήαεως. 

στ. Δια την τοποθέτηση των ρυμουλκίων και το μάζεμα αυτών στο 
λιμάνι αναχωρήσεως και αφίξεως, όταν τα ρυμουλκούμενα είναι περισ¬ 
σότερα από ένα. 

ζ. Για την πρόσδεση προσηραγμένου και κάθε εργασία επί των εξυπη- 
ρετουμένων πλοίων. 

Όταν οι εργασίες αυτές διενεργούνται αποκλειστικά από το πλήρωμα 
του ναυαγοσωστικού, καταβάλλεται απλή υπερωρία σε όσους απασχο¬ 
ληθούν εντός του 8 ώρου της βάρδιάς τους, διπλή δε υπερωρία σε όσους 
απασχοληθούν υπερωριακώς. 

Διευκρινίζεται ότι δεν υπάρχει απαίτηση έξτρα αμοιβής όταν η συμ¬ 
μετοχή του πληρώματος του ναυαγοσωστικού εις τις εργασίες τις ανα¬ 
φερόμενες εις το παρόν άρθρον περιορίζεται επί του ναυαγοσωστικού και 


η ολοκλήρωση αυτών διενεργείται από το πλήρωμα του εξυπηρετουμέ- 
νου πλοίου. 

3. Πέραν από τις ενδεικτικά αναφερόμενες παραπάνω εργασίες που 
έχουν σχέση με το έργο των Ναυαγοσωστικών, καταβάλλεται ιδιαίτερη 
αμοιβή και για όσες εργασίες γενικά (καταστρώματος - μηχανοστασίου 
ηλεκτρολόγου), προβλέπεται τοιαύτη για τα πληρώματα των φορτηγών 
πλοίων από 4.500 ΤϋΨ και άνω. 

Το ύψος δε αυτής είναι το αναφερόμενο στην εκάστοτε Συλλογική 
Σύμβαση των εν λόγω πλοίων. 

4. Τα πληρώματα των ναυαγοσωστικών δεν δικαιούνται υπερωρια- 
κής ή άλλης αμοιβής για τις παρακάτω εργασίες, η εκτέλεση των 
οποίων είναι υποχρεωτική και πέραν των κεκανονισμένων ωρών, (ανε¬ 
ξάρτητα της ώρας ή της ημέρας εκτελεσεώς τους. 

α. Σε περιπτώσεις παροχής βοήθειας σε κινδυνεύοντα πρόσωπα. 

β. Για εργασία αφορώσα χειρισμούς απάρσεως αγκυροβολιάς ορμή- 
σεως σε έκτακτες περιπτώσεις προς ασφάλεια του πλοίου και των επι- 
βαινόντων. 

γ. Κατά την εκτέλεση των γυμνασίων καθαιρέσεως λέμβων ή πυρκα- 
ΐάς ή εγκαταλείψεως πλοίου. 

δ. Για εργασίες εκτός των συνήθων συνθηκών, λόγω εκτάκτου ανά¬ 
γκης αφορώσης τον εφοδιασμό ή δεξαμενισμό του πλοίου, όταν συνδέο¬ 
νται με την ασφάλεια αυτού. 

Άρθρο 7. 

ΕΝΔΙΑΙΤΗΣΙΣ - ΤΡΟΦΟΔΟΣΙΑ 

1. Οι Πλοιοκτήτες των Ναυαγοσωστικών έχουν υποχρέωση να χο¬ 
ρηγούν προς χρήση από τα πληρώματα τα απαραίτητα, είδη κλινοσκε- 
πής, στρώματα προσκέφαλα, κουβέρτες σενδόνια, πετσέτες, πιάτα, μα¬ 
χαίρια, κουτάλια, πηρούνια, ποτήρια. Τα σενδόνια, καλύμματα προσκε- 
φάλων και πετσέτες θα αλλάσσονται κάθε εβδομάδα δια καθαρών θα 
χορηγούνται δε κάθε εβδομάδα δύο σαπούνια και ένα κουτί σκόνης κα¬ 
θαρισμού σε καθένα του πληρώματος. 

2. Τα πληρώματα των ναυαγοσωστικών δικαιούνται τροφής καθ’ 
όλο το διάστημα της ναυτολογήσεώς τους. Η τροφοδοσία βαρύνει τον 
πλοιοκτήτη, παρέχεται δε επιμελεία και ευθύνη του πλοιάρχου, απαγο- 
ρευομένης της αναθέσεως αυτής εις τον Πλοίαρχον ή οιονδήποτε άλλον 
εκ του πληρώματος κατ’ αποκοπήν. 

3. Το ημερήσιο εδεσματολόγιο για τα πληρώματα των Ναυαγοσω¬ 
στικών είναι καθορισμένο και εγκεκριμένο δι’ Υπουργικής αποφάσεως 
δια τα πληρώματα των φορτηγών πλοίων. 

- Άρθρο 8. 

ΑΔΕΙΕΣ 

α. Τα πληρώματα των Ναυαγοσωστικών δικαιούνται άδεια ίση με 
τέσσερες ημέρες και είκοσι πέντε εκατοστά (4,25) της ημέρας για κάθε 
μήνα υπηρεσίας δηλ. πενήντα μία (51) ημέρες το χρόνο, συνυπολογιζο- 
μένων Σαββάτων Κυριακών και αργιών. 

Άρθρο 9. 

ΕΙΔΙΚΟ ΕΠΙΔΟΜΑ ΠΛΟΙΟΥ 

Σε περίπτωση πλού Ναυαγοσωστικού εκτός Πειραιώς ή λιμένος της 
βάσης του για εκτέλεση ρυμουλκήσεως (ανοικτής θαλάσσης ή λόγω συμ¬ 
μετοχής σε ναυαγοσωστική εργασία ή εγκατάσταση βάσεως, χορηγεί¬ 
ται σε όλο το πλήρωμα ειδικό επίδομα, πλού που υπολογίζεται σε 15% 
του βασικού μισθού εάν πρόκειται περί πλού εντός Ελληνικού θαλάσσιου 
χώρου , 25% εντός Μεσογείου και σε 50% αν πρόκειται για πλού εκτός 
Μεσογείου. 

Το αυξημένο ποσοστό 25% θα καταβάλλεται μόνον για όσες ημέρες 
το πλοίο ευρίσκεται εκτός των ορίων Ελληνικών υδάτων και το ποσοστό 
50% για όσες ημέρες το πλοίο ευρίσκεται εκτός Μεσογείου. 

Άρθρο 10. 

ΕΙΣΦΟΡΕΣ ΥΠΕΡ ΝΑΤ Κ.ΛΠ. ΕΞΟΦΛΗΣΗ ΑΠΟΔΟΧΩΝ 

1. Οι εισφορές υπέρ των ασφαλιστικών Ταμείων των ναυτικών 
(ΝΑΤ, - ΤΜΑΕΝ - ΤΜΑΚΜΕΝ και του ΙΚΑ), θα βαρύνουν τον εργο¬ 
δότη και τους ασφαλισμένους κατά τη νόμιμη αναλογία. 

2. Συμφωνείται ότι κατόπιν επιθυμίας των εργαζομένων οι εισφορές 
υπέρ της επαγγελματικής οργανώσεως και του κεφαλαίου Αλληλασφα- 
λίσεως αυτές θα παρακρατούνται και θα αποδίδονται ανάλογα από τον 
εργοδότη. 

3. Σε περίπτωση ασθένειας ή ατυχήματος για τους ασφαλισμένους 
στο ΝΑΤ, εφαρμογή έχει ο ΚΙΝΔ και εν γένει η Ναυτική Νομοθεσία. 

Για τους ασφαλισμένους στο ΙΚΑ εφαρμόζεται η Εργατική Νομοθε¬ 
σία. 

4. Οι απολυόμενοι της εργασίας για πάσα διαφορά θα διέπονται από 
τη Συλλογική Σύμβαση και τους εκάστοτε ισχύοντας Νόμους και Δια¬ 
τάγματα. 

5. Οι πάσης φύσεως αποδοχές των πληρωμάτων εξοφλούνται κάθε 
δεκαπενθήμερον, χορηγείται δε σε κάθε έναν αναλυτικό σημείωμα απο¬ 
δοχών και κρατήσεων 'εις το τέλος εκάστου μηνάς. 

Άρθρο 11. 

ΜΙΣΘΟΣ ΑΣΘΕΝΕΙΑΣ 

1. Ο μισθός των πληρωμάτων των Ναυαγοσωστικών σε περίπτωση 
ασθένειας υπολογίζεται σε 85% του βασικού μισθού. 

Επί πλέον δε και επίδομα τροφής εκ δραχμών διακοσίων δέκα οκτώ 
(218) την ημέραν αν νοσηλεύεται εκτός Νοσοκομείου ή Κλινικής. 

2. Σε περίπτωση ατυχήματος θα καταβάλλεται ολόκληρος ο εν ενερ- 
γεία μισθός συν το επίδομα τροφής. 

3. Αναγνωρίζεται ότι ως παθών επί του Ναυαγοσωστικού στο οποίο 
εργάζεται θεωρείται και ο παθών επί του πλοίου εξυπηρετουμένου ή τε- 
λούντος υπό την φροντίδα του Ναυαγοσωστικού στον οποίον ανήκει ο 
ναυτικός, εάν και εφ’ όσον το ατύχημα συνδέεται με την αποστολή και το 
έργο του Ναυαγοσωστικού και εκτελούσε διατεταγμένη εργασία. 

Άρθρο 12. 

ΔΩΡΑ ΕΟΡΤΩΝ 

Στα πληρώματα των Ναυαγοσωστικών θα καταβάλλονται τα οριζό¬ 
μενα εκάστοτε δι’ Υπουργικής Αποφάσεως δώρα Χριστουγέννων Νέου 
έτους και Πάσχα. 

Άρθρο 13. 

ΧΑΡΑΚΤΗΡΙΣΜΟΣ ΤΟΥ ΝΑΥΤΙΚΟΥ ΕΠΑΓΓΕΛΜΑΤΟΣ 

Συμφωνείται ο χαρακτηρισμός του ναυτικού επαγγέλματος ως βα- 
ρέως και ανθυγιεινού και υπό την προϋπόθεση ότι το ειδικό επίδομα που 
συνεφωνήθη και αναφέρεται στο άρθρο 2 παρ. 6 της παρούσης θα συνο¬ 
δεύσει τον ως άνω χαρακτηρισμό εάν τούτο χορηγηθεί και στα πληρώ¬ 
ματα των ποντοπόρων πλοίων. 

Άρθρο 14. 

ΕΝΑΡΞΗ - ΛΗΞΗ ΣΥΛΛΟΓΙΚΗΣ ΣΥΜΒΑΣΕΩΣ 

1. Η παρούσα συλλογική Σύμβαση άρχεται την 1η Ιανουάριου 1990 
και λήγει την 31 Δεκεμβρίου 1990 ανανεουμένη για ένα ακόμη έτος, 
εάν δεν καταγγελθεί εν τω μεταξύ παρά τίνος των συμβαλλόμενων με¬ 
ρών. 

2. Η παρούσα Συλλογική Σύμβαση συνετάγη σε τρία (3) αντίτυπα 
και υπεγράφη ως έπεται. 'Ελαβε δε έκαστος των συμβαλλομένων με¬ 
ρών ανά ένα αντίτυπο, το τρίτο δε θα υποβληθεί στο ΥΕΝ προς κύρωση. 

Οι Συμβαλλόμενοι 
Δια την Ένωση Πλοικτητών 
Ρ/Κ - Ν/κών 

Ο Πρόεδρος Ο Γεν. Γραμματέας 

Ν.Α. ΤΣΑΒΛΙΡΗΣ ΛΟΥΚΑΣ I. ΜΑΤΣΑΣ 

Δια την Πανελλήνια Ένωση 
Πληρωμάτων Ρ/κών - Ν/κών 

Ο Πρόεδρος Ο Γενικός Γραμματέας 

ΣΠ. ΚΑΤΣΑΚΟΣ ΜΙΧ. ΜΟΝΙΟΥΔΗΣ 

■--♦ - 

Αριθ. 8562 (5) 

Τροποποίηση της 67892/84 απόφαση του Υπουργού Εσωτερικών. 

- Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις της παραγ. 4 του άρθρου 260 του Π. Δ/τος 323/ 
89. 

2. Το Π.Δ. 250/89. 

3. Την 67892/12.10.84 απόφαση του Υπουργού Εσωτερικών 
όπως αυτή τροποποιήθηκε με τις 26435/86, 19653/89, 29655/89 
και 1411/90 όμοιες και με την οποία συστήθηκε η Δημοτική Επιχεί¬ 
ρηση Τεχνικών Έργων Δήμου Ν. Ιωνίας Αττικής (ΦΕΚ 759/84 τ.Β'). 

4. Την 274/89 απόφαση του δημοτικού συμβουλίου Ν. Ιωνίας, απο¬ 
φασίζουμε: 

Τροποποιούμε τις παραγ. 1 και 2 της 26435/86 απόφασης του 
Υπουργού Εσωτερικών όπως αυτή είχε τροποποιηθεί με τις 19653/ 
89, 29655/89 και 1411/90 όμοιες της Νομαρχίας Ανατ. Αττικής ως 
εξής: 


«Ο Δήμος Νέας Ιωνίας εγκρίνει την αλλαγή της επωνυμίας της Δη¬ 
μοτικής Επιχείρησης Τεχνικών Έργων Νέας Ιωνίας Αττικής σε Δημο¬ 
τική Επιχείρηση Έργων και Ανάπτυξης Νέας Ιωνίας Αττικής και την 
προσθήκη στους σκοπούς της επιχείρησης την εκπόνηση και υλοποίηση 
προγραμμάτων ανάπτυξης της κοινωνικής και οικονομικής βάσης του 
Δήμου και της ευρύτερης περιοχής». 

Κατά τα λοιπά ισχύει η προηγούμενη απόφαση. 

Η απόφαση αυτή να δημοσιευθεί στην Εφημερίδα της Κυβερπιήσεως. 

Αγ. Παρασκευή, 22 Μαρτίου 1990 

Ο Νομάρχης κ.α.α. 

Ο Διευθυντής 
ΔΗΜ. ΜΑΝΙΑΤΑΚΟΣ 

--♦- 

Αριθ. 2803 (6) 

Τροποποίηση ΟΕΥ Κοινότητας Καλού Χωριού Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του άρθρ. 26 του Ν. 1832/89 «Τροποποίηση και 
συμπλήρωση της νομοθεσίας για την τοπική αυτοδιοίκηση την αποκέ¬ 
ντρωση και άλλες διατάξεις». 

2. Τις διατάξεις του Ν. 1586/86 «Βαθμολογική διάρθρωση των θέ¬ 
σεων του Δημοσίου, ΝΠΔΔ και ΟΤΑ και άλλες διατάξεις». 

3. Τις διατάξεις του 37α/87 Π. Δ/τος και του 22/21.12.89 Π. Δ/ 
τος. 

4. Τις διατάξεις του άρθρου 20 παρ. 35 του Ν. 1735/87 και τις 
αριθμ. 53560/6.8.86 και 75643/16.1.1987 εγκυκλίους ΥΠ. ΕΣ. 

5. Την αριθμ. 52/1989 απόφαση του Κ.Σ. Καλού Χωριού με την 
οποία τροποποιείται ο ΟΕΥ της Κοινότητας και συστύνεται μία θέση 
Ιδιωτικού Δικαίου αορίστου χρόνου με περιορισμένη απασχόληση. 

6. Την αριθμ. 9/1/25.1.1990 σύμφωνη γνώμη του Υπηρ. Συμ/ 
λίου του άρθρ. 14 παρ. 9 του Ν. 1188/81. 

7. Τον φάκελλο του ΟΕΥ της Κοινότητας Καλού Χωριού, αποφασί¬ 
ζουμε: 

Εγκρίνουμε την αριθμ. 52/1989 απόφαση,του Κ.Σ. Καλού Χωριού 
με την οποία τροποποιείται ο ΟΕΥ της Κοινότητας και συστήνεται μία 
θέση εργάτη ύδρευσης με σχέση εργασίας ιδιωτικού δικαίου ορισμένου 
χρόνου περιορισμένης απασχόλησης και ο οποίος έχει ως εξής: 

Άρθρο 1. 

Η υπηρεσία της Κοινότητας αποτελείται από διοικητές και οικονομι¬ 
κές υπηρεσίες με το όνομα «ΓΡΑΜΜΑΤΕΙΑ» 

Άρθρο 2. 

Προϊστάμενος της κατά το άρθρο 1 υπηρεσίας είναι ο Πρόεδρος της 
Κοινότητας. 

Άρθρο 3. 

Η οργανική σύνθεση, διαβάθμιση και κατάταξη των θέσεων του προ¬ 
σωπικού της Κοινότητας ορίζονται όπως παρακάτω: 

ΚΑΤΗΓΟΡΙΑ ΔΕ 
Κλάδος ΔΕΙ Διοικητικός. 

Μία θέση Γραμματέα με βαθμούς Γ - Α 

Προσωπικό με σχέση εργασίας ιδ. δικαίου αορίστου χρόνου. 

Μία θέση εργάτη Ύδρευσης ιδ. δικαίου αορίστου χρόνου με περιορι¬ 
σμένη απασχόληση τριών (3) ημερών την εβδομάδα. 

Άρθρο 4. 

Στην αρμοδιότητα της Γραμματείας ανήκουν 
α. Τήρηση του πρωτοκόλλου, αλληλογραφία εισερχομένων και εξερ- 
χομένων εγγράφων και η διεκπεραίωση αυτών. 

β. Η κανονική τήρηση των Μητρώων αρρένων και Δημοτολο¬ 
γίων. 

γ. Η τήρηση των ληξιαρχικών βιβλίων και όλων των προβλεπομέ- 
νων από τον νόμο βιβλίων της Κοινότητας. 

δ. Η ταξινόμηση και τήρηση φακέλλων αρχείου αλληλογραφίας, 
ε. Η ,τήρηση των πρακτικών συνεδριάσεων του Κοιν. Συμβουλίου τ 
καταχώρησή τους στο Βιβλίο Πρακτικών αυτού, η μέριμνα για την υπο¬ 
γραφή του και η έκδοση αντιγράφων. 

στ. Η παραλαβή, η αποσφράγιση, χαρακτηρισμός, πρωτοκόλληση 
αρχειοθέτηση όλης της (αλληλογραφίας πλην της απόρρητης, αφού 

προηγουμένως τεθεί υπόψη του Προέδρου χωρίς καθυστέρηση και γί¬ 
νουν οι δέουσες ενέργειες. 

ζ. Η προσυπογραφή όλων των σχεδίων των προς υπογραφή εγγρά¬ 
φων και όλων των πιστοποιητικών και πινάκων που προβλέπουν οι 
ισχύουσες διατάζεις. 

η. Η δακτυλογράφηση και διεκπεραίωση των εγγράφων αποφάσεων 
και πιστοποιητικών. 

θ. Η κατάρτιση με το Πρόεδρο σχεδίου του Προϋπολογισμού της Κοι¬ 
νότητας η σύνταξη και συνυπογραφή με τον Πρόεδρο της Κοινότητας 
των βεβαιωτικών καταλόγων επιβολής βεβαίωσης και είσπραξης των 
εν γένει κοινοτικών εσόδων και η διεξαγωγή εν γένει της λογιστικής 
Υπηρεσίας της Κοινότητας. 

ι. Η ενημέρωση του Προέδρου για την πορεία των οικονομικών της 
Κοινότητας και η προσυπογραφή με τον Πρόεδρο των χρηματικών 
ενταλμάτων της Κοινότητας. 

ια. Η φροντίδα γιοι την λειτουργία των υπηρεσιών της Κοινότητας, 
καθαριότητας, ύδρευσης φωτισμού, άρδευσης ως και πάσης άλλης δη- 
μιουργηθησομένης ότο μέλλον. 

ιβ. Η μέριμνα για την προσήκουσα δημοσίευση των κάθε Φύσεως 
ανακοινώσεων και επιδόσεως αυτών. 

ΣΤΗΝ ΑΡΜΟΔΙΟΤΗΤΑ του εργάτη ύδρευσης ανήκει: 

α. Η παρακολούθηση και συντήρηση του Δικτύου ύδρευσης και άρ¬ 
δευσης της Κοινότητας και λήψη ενδείξεων των υδρομέτρων. 

β. Η παρακολούθηση και συντήρηση των Μηχανημάτων ύδρευσης 
και άρδευσης. 

' Άρθρο 5, 

Για την πλήρωση των παραπάνω θέσεων τα καθήκοντα τους περιορι¬ 
σμούς το χρόνο/εργασίας την αστική ευθύνη, τα δικαιώματα τις άδειες, 
τις μεταβολές (υπηρεσιακής κατάστασης,τις ποινές τη λύση της Υπαλ¬ 
ληλικής Σχέσης, την Ιατροφαρμακευτική και Νοσοκομειακή Περί¬ 
θαλψη, τα έξοδα κηδείας Μονίμων Υπαλλήλων ρυθμίζονται από τις δια¬ 
τάξεις του Ν. 1188/81 «περί κυρώσεως του κώδικα περί καταστάσεως 
προσωπικού ΟΤΑ» και των διαταγμάτων που εκδίδονται σε εκτέλεση 
του Νόμου αυτού. 

Άρθρο 6. 

Αυτός ο οργανισμός ισχύει από την δημοσίευσή του στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Νικόλαος, 20 Μαρτίου 1990 
Ο Νομάρχης 

ΕΜΜ. ΠΑΠΑΧΑΤΖΑΚΗΣ 

- ♦- 

Αριθ. τ.τ. 2802 (7) 

Υπαγωγή του προσωπικού της Κοινότητας Βρουχά Ν. Λασιθίου στις 
διατάξεις του Α' μέρους του Ν. 1188/81. 

Ο ΝΟΜΑΡΧΗΣ ΛΑΣΙΘΙΟΥ 

Με την αριθμ. 2802/20.3.1990 απόφαση του Νομάρχη Λασιθίου, 
που εκδόθηκε σύμφωνα με τις διατάξεις του άρθρου 3 του Ν. 1188/81 
και ύστερα από την αριθμ. 7/1989 γνώμη του Κ.Σ. και την 7/1/ 
25.1.1990 σύμφωνη γνωμοδότηση,του Υπηρ/κού Συμ/λίου του άρ¬ 
θρου 14 παρ. 9 Ν. 1586/86, υπάγεται το προσωπικό της Κοινότητας 
Βρουχά στις διατάξεις του Α’ μέρους του Ν. 1188/81, επειδή συντρέ¬ 
χουν οι νόμιμες προϋποθέσεις. 

Άγιος Νικόλαος 20 Μαρτίου 1990 
Ο Νομάρχης 

ΕΜΜ. ΠΑΠΑΧΑΤΖΑΚΗΣ 

-♦- 

Αριθ. ΕΣ 1780 (8) 

Κατάργηση νομικού προσώπου που είχε συσταθεί με το Β.Δ. 232/ 

18.3.68 «ΚΟΙΝΟΤΙΚΗ ΒΙΒΛΙΟΘΗΚΗ ΝΕΑΣ ΣΑΜΨΟΥ¬ 
ΝΤΑΣ». 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του άρθρου 187 παρ. 6 του Π.Δ. 323/89, περί κω- 
δικοποιήσεως σε ενιαίο κείμενο νόμου με τίτλο «Δημοτικός και κοινοτι¬ 


κός Κώδικας». 

2. Τις διατάξεις του Π. Δ/τος 331/83 περί μεταβιβάσεως αρμοδιο¬ 
τήτων του Υπουργού Εσωτερικών στους Νομάρχες και 

3. Την αριθ. 2/1990 απόφαση του Κοινοτικού Συμβουλίου Νέας 
Σαμψούντας περί καταργήσεως του ΝΠΔΔ με το όνομα «ΚΟΙΝΟΤΙΚΗ 
ΒΙΒΛΙΟΘΗΚΗ ΝΕΑΣ ΣΑΜΨΟΥΝΤΑΣ» γιατί δεν εκπληρεί το σκοπό 
για τον οποίο συστάθηκε, αποφασίζουμε: 

Καταργούμε το νομικό πρόσωπο με το όνομα «ΚΟΙΝΟΤΙΚΗ ΒΙ¬ 
ΒΛΙΟΘΗΚΗ ΝΕΑΣ ΣΑΜΨΟΥΝΤΑΣ» που είχε συσταθεί με το Π.Δ. 
232/68 (ΦΕΚ 68 Α/68), για τους ειδικότερους λόγους που αναφέρο- 
νται στην ανωτέρω απόφαση του κοινοτικού συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 28 Φεβρουάριου 1990 

Ο Νομάρχης 
ΧΡ. ΣΕΡΙΦΗΣ 

--ψ-- 

Αριθ. ΕΣ 1012 (9) 

Σύσταση Νομικού Προσώπου στην Κοινότητα Ναρκίσσου Ν. Πρέβεζας 
με την επωνυμία: «ΚΟΙΝΟΤΙΚΗ ΣΧΟΛΙΚΗ ΕΠΙΤΡΟΠΗ ΔΗΜΟ¬ 
ΤΙΚΟΥ ΣΧΟΛΕΙΟΥ ΚΑΙ ΝΗΠΙΑΓΩΓΕΙΟΥ ΝΑΡΚΙΣΣΟΥ». 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 2 της αριθ. Δ4/162/28.3.1989 κοινής 
απόφασης των Υπουργών Εσωτερικών, Οικονομικών, Εθνικής Παι¬ 
δείας και θρησκευμάτων και Περιβάλλοντος Χωροταξίας και Δημο¬ 
σίων Έργων, που δημοσιεύτηκε στο ΦΕΚ 238/Β/5.4.1989. 

3. Την αριθ. 5/90 απόφαση του Κοινοτικού Συμβουλίου Νάρκισσου 
που αφορά τη σύσταση στην Κοινότητα Ναρκίσσου νομικού προσώπου 
με την επωνυμία «ΚΟΙΝΟΤΙΚΗ ΣΧΟΛΙΚΗ ΕΠΙΤΡΟΠΗ ΔΗΜΟΤΙ¬ 
ΚΟΥ ΣΧΟΛΕΙΟΥ ΚΑΙ ΝΗΠΙΑΓΩΓΕΙΟΥ ΝΑΡΚΙΣΣΟΥ», αποφασί¬ 
ζουμε: 

1. Συστήνουμε στην κοινότητα Ναρκίσσου του Νομού Πρέβεζας ίδιο 
Νομικό πρόσώπο με την επωνυμία «ΚΟΙΝΟΤΙΚΗ ΣΧΟΛΙΚΗ ΕΠΙ¬ 
ΤΡΟΠΗ ΔΗΜΟΤΙΚΟΥ ΣΧΟΛΕΙΟΥ ΚΑΙ ΝΗΠΙΑΓΩΓΕΙΟΥ ΝΑΡ¬ 
ΚΙΣΣΟΥ». 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού ύδρευσης τηλεφώνου απο¬ 
χέτευσης αναλωσίμων κ.λ.π. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία του και γενικότερη η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 5/μελές διοικητικό συμβούλιο 
αποτελούμενο από. 

α. Έναν (1) κοινοτικό σύμβουλο ως πρόεδρο, 
β. Έναν (1) Κοινοτικό Σύμβουλο ως τακτικό μέλος, 
γ. Τον Δ/ντή του Δημοτικού Σχολείου Ναρκίσσου. 

Την Δ/ντρια του Νηπιαγωγείου Ναρκίσσου και έναν (1) κάτοικο Δη¬ 
μότη γονέα μαθητή. 

4. Η θητεία του πρώτου ΔΣ του νομικού προσώπου λήγει με την λήξη 
της παρούσας δημοτικής περιόδου. 

Η θητεία των μελών του ΔΣ ακολουθεί τη δημοτική ή κοινοτική πε¬ 
ρίοδο. 

Το ΔΣ εκλέγει αντιπρόεδρο γραμματέα. 

Πόροι του Νομικού προσώπου είναι: 
α. ετήσια επιχορήγηση του Δήμου ή της Κοινότητας, 
β. Ετήσια επιχορήγηση του Κράτους, 
γ. Κάθε είδους εισφορές δωρεές κληρονομιές κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία. 

6. Περιουσία: Έκταση 12.360 στρεμμάτων με 150 ελαιόδενδρα. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 23 Φεβρουάριου 1990 

Ο Νομάρχης 
ΧΡΗΣΤΟΣ ΣΕΡΙΦΗΣ 

-♦- 

Αριθ. 104370 (10) 

Ίδρυση τμημάτων Μετεκπαίδευσης - Επιμόρφωσης στο ΚΕΤΕΚ Κοζά¬ 
νης. 

Η ΔΙΟΙΚΗΤΗΣ ΤΟΤ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του 212/69 Ν.Δ. «Περί Οργανώσεως και Διοική- 
σεως του ΟΑΕΔ». 

2. Τις διατάξεις του Ν. 709/77 «Περί καθιερώσεως κινήτρων επαγ¬ 
γελματικής κατάρτισης εργατικού δυναμικού κ.λπ.». 

3. Τις διατάξεις του 405/71 .Δ. «Περί Οργανώσεως συγκροτήσεως 
και λειτουργίας των Υπηρεσιών του ΟΑΕΔ», αποφασίζουμε: 

Άρθρο 1. 

Ιδρύουμε τμήματα μετεκπαίδευσης - επιμόρφωσης α) Υπαλλήλων 


Γραφείων και β) Λογιστών στο ΚΕΤΕΚ Κοζάνης. 

Άρθρο 2. 

Σκοπός των ιδρυομένων τμημάτων είναι η με ειδικό πρόγραμμα συ¬ 
μπληρωματική εκπαίδευση των ήδη εργαζομένων στην ανωτέρω ειδι¬ 
κότητα και η τελειοποίηση και προσαρμογή των γνώσεών τους στις νέες 
συνθήκες του επαγγέλματος. 

Άρθρο 3. 

Τα προσόντα των υποψηφίων για μετεκπαίδευση - επιμόρφωση και η 
διάρκεια της εκπαίδευσης καθορίζονται με βάση τις ιαχύουσες διατά¬ 
ξω 

Άρθρο 4. 

Η εσωτερική λειτουργία και διάρθρωση των ιδρυομένων τμημάτων 
καθορίζονται με τον κανονισμό λειτουργίας Σχολών Μετεκπαίδευσης 
και επιμόρφωσης εργαζομένων. 

Κάθε άλλη λεπτομέρεια αναγκαία για την εκτέλεση της παρούσας 
ρυθμίζεται με απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Μαρτίου 1990 

Η Διοικητής 
ΝΙΚΗ ΤΖΑΒΕΛΛΑ 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙ.ΕΧ 

22.3211 ΥΡΕΤΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμς πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


ο) 1 

Ία 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

γ) 

» 

» 

» 

Γ 

» 

5.000 

δ) 

» 

» 

» 

Δ' 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

Ο 

» 

» 

» 

Α.Ε. & Ε.Π.Ε. 

• » 

25.000 

ια) 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίεςΐ?ΐηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















